Գուցե ուշադրություն չդարձնեինք սիրողական դերասանուհու այս արտահայտությանը, եթե հատկապես վերջին շրջանում սերիալներ սողոսկած մի շարք անձինք իրենք իրենց չսկսեին ներկայացնել աստղեր ու «դերեր կերտողներ»: Ուշադրությամբ կարդալով Վահրամ Փափազյանի վեց հատորում ամփոփված աշխատությունները, մենք որևէ տեղ չենք հանդիպում նման ինքնագնահատականի: Մեծն Փափազյանը միայն որոշ դեպքերում է նշում, որ իրեն հաջողվել է ստեղծել այս կամ այն կերպարը: